Хачу адзначыць, што факультатыўныя заняткі павінны быць цікавымі, займальнымі. Добра вядома, што займальнасць выкладання дапамагае раскрыццю зместу складаных навуковых паняццяў і праблем. Займальнасць дапаможа школьнікам асвоіць факультатыўны курс, змешчаныя ў ім ідэі і метады біялагічнай навукі, логіку і прыёмы творчай дзейнасці. У гэтых адносінах мэта настаўніка — дамагчыся разумення вучнямі таго, што яны падрыхтаваны да работы над складанымі праблемамі, але для гэтага неабходна зацікаўленасць прадметам, працавітасць, валоданне навыкамі арганізацыі сваёй працы.